CELEX: 31981D0322
Language: el
Date: 1981-04-24 00:00:00
Title: 81/322/ΕΟΚ: Απόφαση τής Επιτροπής τής 24ης Απριλίου 1981 περί εγκρίσεως προγράμματος σχετικά μέ τή μεταποίηση καί εμπορία τού λίνου στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ΥΥΥΥΥ γλώσσα είναι τα μόνα αυθεντικά)

Avis juridique important

|

31981D0322

81/322/ΕΟΚ: Απόφαση τής Επιτροπής τής 24ης Απριλίου 1981 περί εγκρίσεως προγράμματος σχετικά μέ τή μεταποίηση καί εμπορία τού λίνου στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ΥΥΥΥΥ γλώσσα είναι τα μόνα αυθεντικά)  

Επίσημη Εφημερίδα αριθ. L 129 της 15/05/1981 σ. 0064 - 0064

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Απριλίου 1981  περί εγκρίσεως προγράμματος σχετικά με τη μεταποίηση και εμπορία του λίνου στο Βέλγιο σύμφωνα με τον κανονισμό (ΕΟΚ) αριθ. 355/77 του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (81/322/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι, στις 27 Νοεμβρίου 1980, η βελγική κυβέρνηση ανακοίνωσε το πρόγραμμα περί των συνθηκών μεταποιήσεως και εμπορίας του λίνου·  ότι το εν λόγω πρόγραμμα αφορά την ορθολογική οργάνωση των εργασιών στους αγρούς, την προσαρμογή και τον εκσυγχρονισμό των εγκαταστάσεων εκκοκκίσεως, απολεπίσεως ή διαβρέξεως καθώς και την προσαρμογή των τεχνικών μεταποιήσεων στον τομέα του λίνου εν όψει του εκσυγχρονισμού των διαρθρώσεων όσον αφορά τη μεταποίηση στον εν λόγω τομέα και την προσαρμογή του στις νέες δυνατότητες διαθέσεως· ότι, ως εκ τούτου, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει επαρκή στοιχεία, κατά την έννοια του άρθρου 3 του κανονισμού (ΕΟΚ) αριθ. 355/77, τα οποία δεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν για τον τομέα του λίνου στο Βέλγιο· ότι η προβλεπόμενη προθεσμία για την εφαρμογή του προγράμματος δεν υπερβαίνει την περίοδο που προβλέπεται στο άρθρο 3 παράγραφος 1 υπό ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα περί μεταποιήσεως και εμπορίας του λίνου που ανακοινώθηκε από τη βελγική κυβέρνηση στις 27 Νοεμβρίου 1980, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο του Βελγίου.  Έγινε στις Βρυξέλλες, στις 24 Απριλίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.